CELEX: 52016PC0299
Language: lt
Date: 2016-05-26
Title: Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas

EUROPOS KOMISIJA
            Briuselis, 2016 05 26
            COM(2016) 299 final
            2016/0153(NLE)
            Pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
               
         
         
            
               AIŠKINAMASIS MEMORANDUMAS
            
            
               1.
                     PASIŪLYMO APLINKYBĖS
            
            
               •
                     Pasiūlymo pagrindimas ir tikslai
            
            
               
                  Autonominės tarifinės kvotos reikalingos tam tikriems produktams, kurių Sąjungoje gaminama nepakankamai, kad būtų galima patenkinti Sąjungos naudotojų pramonės poreikius. Tam tikram produktų kiekiui reikėtų nustatyti nulinio arba sumažinto tarifo muito normos Sąjungos tarifines kvotas, nesutrikdant tų produktų rinkų. 
               
               
                  2013 m. gruodžio 17 d. Taryba priėmė Reglamentą (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas, kad tų produktų paklausa Sąjungoje būtų patenkinta pačiomis palankiausiomis sąlygomis.
               
               
                  Siekiant patenkinti ES pramonės poreikius, šis reglamentas atnaujinamas kas pusmetį. Komisija, padedama Ekonominių muitų tarifų klausimų grupės (ETKG), peržiūrėjo visus jai valstybių narių pateiktus autonominių tarifinių kvotų prašymus.
               
               
                  Atlikusi šią peržiūrą, Komisija mano, kad pateisinama leisti naudoti kai kurių naujų produktų, šiuo metu neįrašytų į Tarybos reglamento (ES) Nr. 1388/2013 priedą, autonomines tarifines kvotas. Reikia pakeisti kai kurių kitų produktų aprašymų formuluotes, priskirti naujus TARIC kodus, pridėti galiojimo pabaigos datą arba padidinti pradinį kvotos dydį. Jei tarifinių kvotų taikymas tam tikriems produktams nebeatitinka ekonominių Sąjungos interesų, tokius produktus siūloma išbraukti.
               
            
            
               •
                     Suderinamumas su galiojančiomis tos pačios politikos srities nuostatomis
            
            
               
                  Šiuo pasiūlymu nepažeidžiami šalių, sudariusių lengvatinės prekybos susitarimus su ES (kaip antai tų, kurioms taikoma bendroji lengvatų sistema (BLS), AKR režimas, su kuriomis sudaryti laisvosios prekybos susitarimai, taip pat šalių kandidačių ir potencialių šalių kandidačių), interesai.
               
            
            
               •
                     Suderinamumas su kitomis Sąjungos politikos sritimis
            
            
               
                  Pasiūlymas suderintas su žemės ūkio, prekybos, įmonių, vystymosi ir išorės santykių politikos sritimis.
               
            
            
               2.
                     TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •
                     Teisinis pagrindas
            
            
               
                  Šio pasiūlymo teisinis pagrindas yra Sutarties dėl Europos Sąjungos veikimo (SESV) 31 straipsnis.
               
            
            
               •
                     Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai. Todėl subsidiarumo principas netaikomas.
            
            
               •
                     Proporcingumo principas
            
            
               
                  Šiuo pasiūlymu laikomasi proporcingumo principo, kadangi šis priemonių rinkinys atitinka principus, kuriais siekiama supaprastinti užsienio prekybos vykdytojams taikomas procedūras, ir Komisijos komunikatą dėl autonominių muitų tarifo taikymo sustabdymo ir kvotų (OL C 363, 2011 12 13, p. 6). Pagal Europos Sąjungos sutarties 5 straipsnio 4 dalį šiuo reglamentu neviršijama to, kas būtina nurodytiems tikslams pasiekti.
               
            
            
               •
                     Priemonės pasirinkimas
            
         
         
            
               Vadovaujantis SESV sutarties 31 straipsniu, autonominių muitų tarifų taikymo sustabdymą ir kvotas, remdamasi Komisijos pasiūlymu, kvalifikuota balsų dauguma nustato Taryba. Todėl reglamentas yra tinkama priemonė.
            
            
               3.
                     EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •
                     Ex-post vertinimas / galiojančių teisės aktų tinkamumo patikrinimas
            
            
               
                  2013 m. atliekant autonominių muitų tarifo taikymo sustabdymo vertinimo tyrimą buvo įvertinta ir autonominių tarifinių kvotų sistema, nes autonominės kvotos yra priemonės, panašios į autonominių muitų tarifo taikymo sustabdymą, išskyrus tai, kad kvotomis apribojamas importuojamų produktų kiekis. Atlikus vertinimą, prieita prie išvados, kad iš esmės pagrindas taikyti sistemą išlieka. Naudodamosi šia sistema prekes importuojančios ES įmonės gali sutaupyti nemažai lėšų. Atsižvelgiant į konkretų produktą, įmonę ir sektorių, šios sutaupytos lėšos gali užtikrinti platesnio pobūdžio naudą (tokią kaip didesnis konkurencingumas, našesni gamybos metodai, ES darbo vietų kūrimas ir išsaugojimas ir pan.).
               
            
            
               •
                     Konsultacijos su suinteresuotosiomis šalimis
            
            
               Šis pasiūlymas buvo įvertintas padedant ETKG, kurią sudaro visų valstybių narių ir Turkijos delegacijos. Prieš susitardama dėl šiame pasiūlyme nustatytų pokyčių, ši grupė susitiko tris kartus.
            
            
               Grupė atidžiai įvertino kiekvieną (naują ar dalinio pakeitimo) prašymą. Nagrinėjant kiekvieną atvejį visų pirma atsižvelgiama į siekį užtikrinti, kad nebūtų padaryta žala ES gamintojams, ir stiprinti bei konsoliduoti ES gamybos konkurencingumą. Šis vertinimas atliktas rengiant diskusijas ETKG ir valstybėms narėms konsultuojantis su atitinkamų sektorių atstovais, asociacijomis, prekybos rūmais ir kitais suinteresuotaisiais subjektais.
            
            
               Per ETKG diskusijas susitarta arba pasiektas kompromisas dėl visų išvardytų kvotų. Galimų rimtų pavojų, kurių pasekmės būtų nepataisomos, nustatyta nebuvo.
            
            
               •
                     Tiriamųjų duomenų rinkimas ir naudojimas
            
            
               
                  Netaikoma
               
            
            
               •
                     Poveikio vertinimas
            
            
               Siūlomas pakeitimas yra techninio pobūdžio ir yra susijęs tik su priede išvardytomis kvotomis. Kitais atžvilgiais reglamentas yra tapatus esamam Tarybos reglamentui. Todėl šio pasiūlymo poveikio vertinimas nebuvo atliktas.
            
            
               •
                     Reglamentavimo tinkamumas ir supaprastinimas
            
            
               
                  Netaikoma
               
            
            
               •
                     Pagrindinės teisės
            
            
               
                  Pasiūlymas neturi poveikio pagrindinėms teisėms.
               
            
            
               4.
                     POVEIKIS BIUDŽETUI
            
            
               Pasiūlymas neturi finansinio poveikio išlaidoms, bet turi finansinį poveikį įplaukoms: nesurinkti muitai iš viso sudaro maždaug 2,8 mln. EUR per metus. Poveikis biudžeto tradiciniams nuosaviems ištekliams yra 2 773 841 EUR per metus (75 % x 698 455 EUR per metus).
            
            
               Tradiciniais nuosavais ištekliais laikomų įplaukų sumažėjimas kompensuojamas valstybių narių įnašais, pagrįstais BNP.
            
            
               5.
                     KITI ELEMENTAI
            
         
         
            
               •
                     Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Siūlomos priemonės yra administruojamos pagal TARIC (Europos Sąjungos integruotąjį tarifą, pranc. Tarif intégré de l’Union européenne) ir jas taiko valstybių narių muitinės administracijos.
               
               
                  Remiantis Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 254 straipsniu, bus atlikti kai kurių produktų, kuriems taikomas šis Tarybos reglamentas, galutinio vartojimo patikrinimai.
               
            
            
               •
                     Aiškinamieji dokumentai (direktyvoms)
            
            
               
                  Netaikoma
               
            
            
               •
                     Išsamus konkrečių pasiūlymo nuostatų paaiškinimas
            
            
               Netaikoma
            
            
               2016/0153 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 31 straipsnį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 1388/2013
                  1
                leista pradėti naudoti autonomines tarifines kvotas. Pagal šias tarifines kvotas produktai gali būti importuojami į Sąjungą mokant mažesnės ar nulinės normos muitus. Dėl nurodytų priežasčių nuo 2016 m. liepos 1 d. reikia leisti pradėti naudoti nulinės muito normos tarifines kvotas atitinkamam devynių papildomų produktų kiekiui;
            
            
               (2)be to, tam tikrais atvejais turėtų būti pritaikytos esamos Sąjungos autonominės tarifinės kvotos. Siekiant aiškumo būtina pakeisti vieno produkto aprašymą. Reikia padidinti kitų trijų produktų kvotų kiekius, nes toks padidinimas atitinka ekonominės veiklos vykdytojų ir Sąjungos interesus;
            
            
               (3)galiausiai nuo 2016 m. liepos 1 d. reikėtų panaikinti vieno produkto Sąjungos autonominę tarifinę kvotą, nes nuo tos datos Sąjunga nesuinteresuota tolesniu tokios kvotos taikymu;
            
            
               (4)todėl Reglamentas (ES) Nr. 1388/2013 turėtų būti atitinkamai iš dalies pakeistas;
            
            
               (5)kadangi šiame reglamente numatyti su kvotų taikymu atitinkamiems produktams susiję pakeitimai turi būti taikomi nuo 2016 m. liepos 1 d., šis reglamentas turėtų įsigalioti skubos tvarka,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 1388/2013 priedas iš dalies keičiamas taip:
            
            
               a)laikantis Reglamento (ES) Nr. 1388/2013 priedo lentelės antroje skiltyje nurodytos KN kodų sekos, įterpiamos šio reglamento I priede nurodytos tarifinėms kvotoms, kurių eilės numeriai 09.2691, 09.2692, 09.2693, 09.2696, 09.2697, 09.2698, 09.2699, 09.2694 ir 09.2695, skirtos eilutės;
            
            
               b)
                     tarifinių kvotų, kurių eilės Nr. 09.2637, 09.2703, 09.2683 ir 09.2659, eilutės pakeičiamos šio reglamento II priede pateiktomis eilutėmis;
            
            
               c)
                     tarifinės kvotos, kurios eilės numeris yra 09.2689, eilutė išbraukiama.
            
            
               2 straipsnis
            
            
               Šis reglamentas įsigalioja jo paskelbimo Europos Sąjungos oficialiajame leidinyje dieną.
            
            
               Jis taikomas nuo 2016 m. liepos 1 d. 
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
                     
               
            
            
               FINANSINĖ TEISĖS AKTO PASIŪLYMO PAŽYMA 
            
            
               1.
                     PASIŪLYMO PAVADINIMAS
            
            
               Tarybos reglamentas, kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
            
               2.
                     BIUDŽETO EILUTĖS
            
            
               Skyrius ir straipsnis: 12 skyriaus 120 straipsnis
            
            
               2016 metams biudžete numatyta suma: 18 465 300 000 EUR (2016 m. biudžetas)
            
            
               3.
                     FINANSINIS POVEIKIS
            
         
         
            
               ◻
                     ◻Pasiūlymas neturi finansinio poveikio
            
            
               X
                     Pasiūlymas neturi finansinio poveikio išlaidoms, bet turi finansinį poveikį pajamoms. Poveikis yra toks:
            
            
               (mln. EUR, dešimtųjų tikslumu)
            
            
                     
                        Biudžeto eilutė
                     
                  
                  
                     
                        Įplaukos
                           2
                        
                     
                  
                  
                     
                        6 mėnesių laikotarpis, prasidedantis mmmm mm dd
                     
                  
                  
                     
                        [Metai: 2/2016]
                     
                  
               
                     
                        120 straipsnis
                     
                  
                  
                     
                        Poveikis nuosaviems ištekliams
                     
                  
                  
                     
                        2016 07 01
                     
                  
                  
                     
                        - 1,4
                     
                  
               
               (mln. EUR, dešimtųjų tikslumu)
            
            
                     
                        Padėtis pradėjus taikyti priemonę
                     
                  
               
                     
                  
                  
                     
                        [2017 m. ir vėlesni metai]
                     
                  
               
                     
                        120 straipsnis
                     
                  
                  
                     
                        - 2,8 per metus
                     
                  
               
            
               Remiantis pirmiau išdėstyta informacija, dėl šio reglamento taikymo prarastos įplaukos nuo 2017 01 01 ir vėliau gali sudaryti 2,8 mln. EUR (bendra suma 3,7 mln. EUR x 0,75), o 2016 07 01 – 2016 12 31 laikotarpiu – 1,4 mln. EUR.
            
            
               Tradiciniais nuosavais ištekliais laikomų įplaukų sumažėjimas kompensuojamas valstybių narių įnašais, pagrįstais BNP.
            
            
               4.
                     Kovos su sukčiavimu priemonės
            
            
               Remiantis 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 254 straipsniu, bus atlikti kai kurių produktų, kuriems taikomas šis Tarybos reglamentas, galutinio vartojimo patikrinimai.
            
         
         
            
                  
                     (1)
                  2013 m. gruodžio 17 d. Tarybos reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas bei panaikinamas Tarybos reglamentas (ES) Nr. 7/2010 (OL L 354, 2013 12 28, p. 319). 
               
               
                  
                     (2)
                  Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų. 
               
            
      
    ---documentbreak--- 
      
         
               EUROPOS KOMISIJA
            Briuselis, 2016 05 26
            COM(2016) 299 final
            PRIEDAI
            prie
            pasiūlymo dėl TARYBOS REGLAMENTO
            kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
               
         
         
            
               I PRIEDAS
            
            
            
                     
                        Eilės Nr.
                     
                  
                  
                     
                        KN kodas
                     
                  
                  
                     
                        TARIC
                     
                  
                  
                     
                        Aprašymas
                     
                  
                  
                     
                        Kvotos laikotarpis
                     
                  
                  
                     
                        Kvotos kiekis
                     
                  
                  
                     
                        Kvotos muitas (%) 
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Chlorciklopropil)etanonas (CAS RN 63141-09-3)
                     
                  
                  
                     
                        07 01–12 31
                     
                  
                  
                     
                        400 tonų
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Chlor-1-(1-chlorciklopropil)etanonas (CAS RN 120983-72-4)
                     
                  
                  
                     
                        07 01–12 31
                     
                  
                  
                     
                        1 200 tonų
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendiamidas (ISO) (CAS RN 272451-65-7)
                     
                  
                  
                     
                        07 01–12 31
                     
                  
                  
                     
                        100 tonų
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olidas (CAS RN 705-86-2)
                     
                  
                  
                     
                        07 01–12 31
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olidas (CAS RN 713-95-1)
                     
                  
                  
                     
                        07 01–12 31
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Dažiklis C.I. Pigment Red 4 (CAS RN 2814-77-9) ir jo pagrindu pagaminti preparatai, kurių sudėtyje dažiklis C.I. Pigment Red 4 sudaro ne mažiau kaip 60 proc. masės
                     
                  
                  
                     
                        07 01–12 31
                     
                  
                  
                     
                        75 tonų
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        IA modulis (Integrated audio module) su skaitmenine vaizdo išvestimi, skirtas prijungti prie skystųjų kristalų monitoriaus su jutikliniu ekranu, kuris jungiamas sąsaja MOST (Media Oriented Systems Transport) tinklu ir perduodamas MOST tinklu didelio pralaidumo protokolu ir kuriame gali būti
                     
                     
                        ir kuriame yra
                     
                     
                        skirtas 87 skirsniui priskiriamoms transporto priemonėms gaminti
                     
                     
                         (1)
                     
                     
                  
                  
                     
                        07 01–2016 12 31
                     
                     
                  
                  
                     
                        500 000 vienetų
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Ašies apkabos, gaubtai, šakės tilteliai ir suveržimo įtaisai iš aliuminio lydinio, naudojami motocikluose
                     
                  
                  
                     
                        07 01–12 31
                     
                  
                  
                     
                        500 000 vienetų
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Vairo amortizatorių stūmokliai iš sukepintojo plieno pagal standartą ISO P2054, naudojami motocikluose
                     
                  
                  
                     
                        07 01–12 31
                     
                  
                  
                     
                        1 000 000 vienetų
                     
                  
                  
                     
                        0 %
                     
                  
               
            
               II PRIEDAS
            
            
            
                     
                        Eilės Nr.
                     
                  
                  
                     
                        KN kodas
                     
                  
                  
                     
                        TARIC
                     
                  
                  
                     
                        Aprašymas
                     
                  
                  
                     
                        Kvotos laikotarpis
                     
                  
                  
                     
                        Kvotos kiekis
                     
                  
                  
                     
                        Kvotos muitas (%) 
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Kukurūzų (Zea mays var. saccharata) burbuolės, kurių skersmuo ne mažesnis kaip 10 mm, bet ne didesnis kaip 20 mm, pjaustytos arba nepjaustytos,skirtos maisto pramonės produktams gaminti naudojant kitokį apdorojimo būdą nei paprastas perpakavimas
                     
                     
                         (1)(2)(3)
                     
                     
                  
                  
                     
                        01 01–12 31 
                     
                  
                  
                     
                        550 tonų
                     
                     
                  
                  
                     
                        0 %
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanadžio oksidai ir hidroksidai, skirti tik lydiniams gaminti
                     
                     
                         (1)
                     
                  
                  
                     
                        01 01–12 31 
                     
                  
                  
                     
                        20 000 tonų
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Kalcio acetilacetonatas (CAS RN 19372-44-2), naudojamas tablečių pavidalo stabilizatorių sistemoms gaminti
                     
                     
                         (1)
                     
                  
                  
                     
                        01 01–12 31 
                     
                  
                  
                     
                        150 tonų
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Su soda išdegta diatomitinė žemė
                     
                  
                  
                     
                        01 01–12 31 
                     
                  
                  
                     
                        35 000 tonų
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Sustabdant muitų taikymą taikoma galutinio vartojimo muitinės priežiūra pagal 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 254 straipsnį.
                     
                  
               
                     
                        (2)
                     
                  
                  
                     
                        Tačiau muitų tarifų taikymas nesustabdomas, jei perdirbimą vykdo mažmeninės prekybos arba viešojo maitinimo įmonės.
                     
                  
               
                     
                        (3)
                     
                  
                  
                     
                        Sustabdomas tik ad valorem muito taikymas. Specifinė muito norma tebetaikoma.